**MINISTERUL SĂNĂTĂŢII**

**PUBLICATIE**

***Privind organizarea şi desfăşurarea examenului pentru obţinerea titlului de medic specialist în specialitatea Anestezie şi terapie intensivă, simultan cu examenul EDA,***

***din sesiunea septembrie-noiembrie 2023.***

Ministerul Sănătăţii organizează în perioada septembrie–noiembrie 2023 sesiune de examen pentru obţinerea titlului de medic specialist în specialitateaAnestezie şi terapie intensivă, simultan cu examenul EDA, pentru medicii care finalizează pregătirea în specialitate până la data de 31 decembrie 2023. Examenele se vor desfășura cu respectarea prevederilor Ordonanţei Guvernului nr.18/2009 privind organizarea şi finanţarea rezidentiatului, cu modificările și completările ulterioare și ale ordinului comun al MSP şi MECT nr. 1141/1386/2007 privind modul de efectuare a pregătirii prin rezidenţiat în specialităţile prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală, cu modificările și completările ulterioare.

.

**La acest examen se pot prezenta:**

1. Medicii rezidenţi, inclusiv cadrele didactice şi de cercetare ştiinţifică medicală, confirmate în rezidenţiat, care până la data de **31 decembrie 2023** încheie stagiul de pregătire (inclusiv audierea cursurilor-conferinţă), conform curriculumului de pregătire în rezidențiat, aprobat pentru această specialitate;
2. Medicii specialişti sau primari care au efectuat cu aprobarea Ministerului Sănătăţii pregătire în vederea obţinerii celei de-a doua specialităţi cu taxă şi care încheie stagiul de pregătire în noua specialitate, până la data de **31 decembrie 2023**;
3. Medicii rezidenţi respectiv medicii specialişti și primari înscriși la cea de a doua specialitate cu taxă, aflaţi în ultimele 6 luni dinaintea finalizării integrale a pregătirii, care finalizează pregătirea în perioada cuprinsă între 1 octombrie 2023-31 martie 2024, inclusiv, în condiţiile prevăzute de art. 15 alin. (5) din Ordonanţa Guvernului nr. 18/2009 privind organizarea şi finanţarea rezidentiatului,  cu modificările și completările ulterioare, pe baza propunerii/recomandarii coordonatorului de program de rezidenţiat, cu obligaţia finalizării de către aceştia a programului de pregătire;
4. Medicii rezidenţi, cadrele didactice şi de cercetare ştiinţifică medicală, confirmate în rezidenţiat, sau medicii specialişti și primari care au efectuat cea de a doua specialitate, care au încheiat stagiul de pregătire şi nu au susţinut acest examen sau nu l-au promovat în sesiunile anterioare. Prezentarea la examen se va face cu respectarea prevederilor Ordonanţei Guvernului nr.18/2009 privind organizarea şi finanţarea rezidenţiatului, cu modificările şi completările ulterioare,  **în** [**termen**](http://www.euroavocatura.ro/dictionar/3229/Termen) **de maximum 5 ani** de la data încheierii programului de pregătire.
5. Medicii care au efectuat specializare prin Ministerul Educaţiei Naţionale şi care finalizează pregătirea până la data de **31 decembrie 2023**\*).

 Metodologia de examen aprobată pentru această sesiune, va fi afișată pe pagina web a Ministerului sănătății până cel târziu la data de 01.09.2023.

 Examenul pentru obţinerea titlului de medic specialist în specialitatea Anestezie şi terapie intensivă, simultan cu examenul EDA va debuta cu proba scrisă.

 Proba scrisă a examenului se va desfășura la data de 16 septembrie 2023, în centrul universitar București, simultan cu examenul EDA organizat la nivel european.

 Probele clinice și practice ale examenului, se vor desfăşura în centrele universitare București, Cluj-Napoca, Iași, Târgu Mureș și Timișoara, cu respectarea prevederilor Ordonanţei Guvernului nr.18/2009 privind organizarea şi finanţarea rezidentiatului, cu modificările și completările ulterioare, și ale ordinului comun al MSP şi MECT nr. 1141/1386/2007 privind modul de efectuare a pregătirii prin rezidenţiat în specialităţile prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală, cu modificările și completările ulterioare.

**Tematica specialității** după care se vor desfăşura examenele în sesiunea 16 septembrie 2023, este postată pe pagina web a Ministerului Sănătăţii www.ms.ro, la rubrica Examene și concursuri naționale/Tematici.

**DESFĂŞURAREA EXAMENULUI:**

 Examenul pentru obţinerea titlului de medic specialist în specialitatea Anestezie şi terapie intensivă, organizat simultan cu examenul EDA, constă din probă scrisă, probe clinice și proba practică, conform prevederilor tematicii acestei specialități.

 Prima probă de examen, **proba scrisă, se va desfășura sâmbătă 16 septembrie 2023**, în centrul universitar București.

1. **Proba scrisă** (testul A şi testul B), cu 120 de întrebări cu răspunsuri multiple, la alegere. Fiecare test are 60 întrebări, durează 2 ore şi se susţine după testele-grilă elaborate de către Societatea Europeană de Anestezie.

Nota minimă pentru promovarea probei scrise, este dată de realizarea punctajului minim echivalent notei 7.00.

1. **Probele clinice şi proba practică**, se vor susţine conform prevederilor tematicii de examen, și cu respectarea prevederilor Ordonanţei Guvernului nr.18/2009 privind organizarea şi finanţarea rezidentiatului, cu modificările și completările ulterioare, și ale ordinului comun al MSP şi MECT nr. 1141/1386/2007 privind modul de efectuare a pregătirii prin rezidenţiat în specialităţile prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală, cu modificările și completările ulterioare.

Acestea se vor susține după obținerea punctajului de promovare al probei scrise, în lunile octombrie-noiembrie 2023, în centrele universitare: București, Cluj- Napoca, Iași, Timișoara și Tg. Mureș. Data locul și ora de desfășurare al probelor clinice și practice, vor fi publicate pe pagina web a ministerului Sănătății, în timp util, spre a putea fi luate în considerare de candidații interesați.

Nota minimă pentru promovarea probelor clinice/practice este 7,00.

 **Candidații obțin titlul de calificare după finalizarea sesiunii de examen și confirmarea rezultatelor obținute de aceștia, prin Ordin al ministrului sănătăţii, pe baza căruia, se vor întocmi și elibera posesorilor, certificatele care atestă titlul de calificare obținut.**

 ***Pentru candidaţii care vor susține examenul în condiţiile prevăzute de art. 15 (5) din Ordonanţa Guvernului nr. 18/2009, cu încheierea stagiului de pregătire în perioada cuprinsă între 1 ianuarie 2024-31 martie 2024, confirmarea ca medic specialist, se va face pe baza adeverinţei eliberate după finalizarea pregătirii, de unitatea angajatoare pentru rezidenţi, respectiv de coordonatorul de stagiu pentru cei aflaţi la pregătire în cea de a doua specialitate în regim cu taxă. Din acest document, trebuie să rezulte efectuarea integrală a pregătirii de specialitate, conform prevederilor OG nr. 18/2009 privind organizarea şi finanţarea rezidenţiatului, cu modificările şi completările ulterioare. Aceste documente doveditoare, vor avea: antetul unității sanitare emitente, număr și dată de eliberare, numele, prenumele și semnătura managerului, precum și ștampila unității respective***.

**Candidații vor fi confirmați cu titlul Specialist dacă promovează cu minim nota 7,00 fiecare probă a examenului, obţinând în final media 7,00.**

**Nota minimă pentru obţinerea şi a Diplomei Europene în Anestezie şi Terapie Intensivă este punctajul minim european pentru proba scrisă, stabilit de către Societatea Europeană de Anestezie, comunicat de aceasta și aplicat de Comisia națională de examen pentru proba scrisă**.

**ÎNSCRIERI**

1. Medicii rezidenţi din reţeaua de asistenţă medicală, pot depune personal dosarele de înscriere sau le pot transmite prin servicii poștale, Direcţiilor de Sănătate Publică Judeţene din centrele universitare București, Cluj- Napoca, Iași, Timișoara și Tg. Mureș, în perioada **16 august-31 august 2023, inclusiv.**
2. Candidaţii care finalizează pregătirea în perioada cuprinsă între **1 ianuarie 2024-31 martie 2024 inclusiv**, vor depune sau transmite prin servicii poștale dosarele de înscriere, în perioada **16 august-31 august 2023, inclusiv,** pe adresaDirecției politici de resurse umane în sănătate a Ministerului Sănătății din B-dul Nicolae Bălcescu , nr. 17-19, sector 1, Bucureşti.
3. Cadrele didactice şi de cercetare ştiinţifică medicală, precum şi specialiştii aflaţi la a doua specialitate în regim cu taxă, vor depune sau transmite prin servicii poștale dosarele de înscriere, în perioada **16 august-31 august 2023, inclusiv,** pe adresaDirecției politici de resurse umane în sănătate a Ministerului Sănătății din B-dul Nicolae Bălcescu , nr. 17-19, sector 1, Bucureşti.
4. Medicii, care au efectuat specializare prin Ministerul Educaţiei Naţionale vor depune sau transmite prin servicii poștale dosarele de înscriere, în perioada **16 august-31 august 2023, inclusiv,** pe adresaDirecției politici de resurse umane în sănătate a Ministerului Sănătății din B-dul Nicolae Bălcescu , nr. 17-19, sector 1, Bucureşti.
5. Direcțiile de Sănătate Publică județene și a municipiului București, vor remite Ministerului Sănătății în regim de urgență, dosarele candidaților transmise eronat și care nu pot fi introduse în baza de date a acestor instituții.

**Dosarul de înscriere al candidaţilor, va cuprinde:**

1. Cererea de înscriere- tip, în care se vor menţiona: specialitatea, centrul universitar în care s-a efectuat pregătirea, direcția de sănătate publică unde doreşte să se transmită certificatul de medic specialist, adresa e-mail şi un număr de telefon de contact. Formularul de completat va fi disponibil începând cu data de 16 august 2023 pe pagina web a Ministerului Sănătății și a instituțiilor care vor efectua înscrierile la examen;
2. copia buletinului de identitate/cărţii de identitate sau pașaportul, documente ce trebuie să fie în termen de valabilitate;
3. copia a diplomei de medic, medic dentist sau farmacist (licenţă);
4. copia certificatului/adeverinței de medic specialist sau primar pentru candidaţii aflați la a doua specialitate;
5. copii ale documentelor care atestă schimbarea numelui (certificat de căsătorie, divorţ etc.), dacă este cazul;
6. copia carnetului de rezident din care să reiasă efectuarea tuturor stagiilor cuprinse în curricula specialităţii, respectiv absolvirea cu note a tuturor colocviilor în urma stagiilor obligatorii efectuate;
7. copii ale documentelor care atestă întreruperea/prelungirea pregătirii în rezidențiat sau stagiile recunoscute efectuate înafara României;
8. copii ale documentelor care atesta stagiile de pregătire cu note/calificativ, pentru medicii aflaţi la cea de a doua specialitate în regim cu taxă, care nu au carnet de rezident;
9. copii ale documentelor care atestă stagiile recunoscute din prima specialitate, pentru cei ce finalizează pregătirea pentru a doua specialitate (unde este cazul);
10. adeverinţă –**în original**-eliberată de unitatea sanitară în care este încadrat rezidentul, din care să reiasă tipul contractului individual de muncă (pe perioadă determinată sau nedeterminată), numărul Ordinului de confirmare în rezidenţiat, vechimea ca medic rezident, la data de 31.12.2023, respectiv data încheierii pregătirii, pentru perioada cuprinsă între 01.01.2024-31.03.2024, după caz.
11. pentru medicii care au efectuat cea de a doua specialitate în regim cu taxă, adeverinţa de finalizare a pregătirii în specialitate va fi eliberată de coordonatorul de program în specialitate. Acest document trebuie să poarte antetul unității sanitare emitente, număr și dată de eliberate și ștampila rotundă a unității.
12. recomandarea coordonatorului în rezidenţiat, respectiv pe cea a coordonatorului de pregătire în a doua specialitate, **obligatorie pentru cei care încheie pregătirea în perioada 01.10.2023-31.03.2024, inclusiv.** Acest document va avea semnătura și parafa coordonatorului programului de pregătire în specialitate, antetul unității sanitare emitente, numărul și data de eliberare a documentului, precum și ștampila unității respective.
13. chitanţa de plată a taxei de 300 de lei, prin mandat poştal sau prin ordin de plată, achitate pe numele candidatului, în contul **IBAN** nr. **RO36TREZ70020E365000XXXX**, **CUI 4266456**, DTMB (Direcţia de Trezorerie a Municipiului Bucureşti), beneficiar Ministerul Sănătăţii, adresa: str. Cristian Popişteanu, nr. 1-3, sector 1, Bucureşti, cod: 010024. La locul pentru corespondenţă se va menţiona „Taxă examen specialist”.
14. copii ale documentelor ce atestă achitarea la zi a sumelor aferente pregătirii pentru medicii care au efectuat pregătire în cea de a doua specialitate.
15. declarația pe proprie răspundere a candidatului, că documentele depuse la dosarul de înscriere în copie, sunt conforme cu originalele deținute.

**Observație: Documentele fotocopiate vor fi certificate pentru conformitate cu originalul de către candidat, prin înscrierea sintagmei „Conform cu originalul”, aplicarea semnăturii proprii și indicarea numelui și a datei, pe fiecare pagină fotocopiată.**

**Dosarele de înscriere ale candidaților, pot fi transmise pe răspunderea candidatului, prin orice serviciu poștal, la adresele indicate pentru depunere.**

Direcţiile de Sănătate Publică Județene vor completa listele candidaților on-line la adresa: <http://examene.meddb.ro>, până la data de  **04 septembrie 2023**.

Tabelele cuprinzând candidaţii înscrişi prin instituțiile teritoriale, editate și însoţite de adresa asumată de conducerea instituției, se vor transmite ulterior, pe adresa Ministerului Sănătăţii, B-dul Nicolae Bălcescu , nr. 17-19, sector 1, Bucureşti.

Tabelele vor cuprinde următoarele rubrici:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Judeţ | Numele şi prenumele cu iniţiala tatălui | Specialitatea in care este confirmat rezident | Nr. Ord. MS de confirmare  | Data încheierii stagiului de pregătire  | Unitatea de încadrare cu contract de munca pe durata nedeterminata/judeţ | Centrul univ. în care s-a efectuat pregătirea | DSP pentru trimitere certificat spec | Nr. chitanta plata taxa examen | Nr.Telefon de contact/mail |
|  |  |  |  |  | Se va codifica “FP” pentru rezidenţii încadraţi pe perioadă determinată |  |  |  |  |

Candidaţii vor fi înscrişi în tabele cu numele şi prenumele corect conform actului de identitate în termen de valabilitate, utilizând caracterele diacritice: Ă,Î,Â,Ş,Ţ.

**Întreaga responsabilitate a completării corecte a datelor din tabel revine Direcţiilor de sănătate publică.**

**LISTA CANDIDAŢILOR**

Lista candidaţilor admişi la proba scrisă a examenului, va fi comunicată prin publicare pe site-ul [www.ms.ro](http://www.ms.ro/), la rubrica Specialiști - examene și concursuri naționale, la data de **07 septembrie 2023.**

**PRECIZĂRI IMPORTANTE**

1. Rezidenţii care din motive obiective, după susţinerea examenului de specialist, întrerup pregătirea, au obligaţia de a informa în scris Ministerul Sănătăţii, asupra situaţiei survenite, în termen de maximum 10 zile de la apariția acesteia, în vederea confirmării ca specialist după completarea pregătirii.
2. Rezidenţilor care nu se prezintă la examen (cu excepţia celor care au aprobarea Ministerului Sănătăţii de prelungire a stagiului de rezidenţiat) sau nu promovează examenul de specialist, le încetează stagiul de pregătire în rezidenţiat la finalizarea pregătirii.
3. Taxa de examen se poate returna, pe baza solicitării candidatului, în situația dosarelor respinse. Candidații absenți, pot beneficia de reportarea taxei achitate pentru sesiunea următoare sau pot beneficia de returnarea taxei, la solicitarea scrisă, justificată a candidatului, după finalizarea sesiunii de examen și centralizarea situației prezentării candidaților la examen.
4. Candidații care transmit dosare de înscriere cu documente incomplete și/sau incorecte, ale căror dosare nu se vor completa cu toate documentele necesare prezentării la examen, **până la data de 07.09.2023**, nu vor fi admiși la examen.
5. Candidații care la afișarea listelor candidaților vor constata greșeli de redactare ale numelui, vor înștiința secretarul comisiei de examen și vor depune la comisie o copie a actului de identitate.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\*) Cetăţenii străini care au efectuat specializare prin Ministerul Educaţiei Naționale, vor depune sau transmite prin servicii poștale dosarele de înscriere, în perioada **16 august-31 august 2023 inclusiv,** pe adresaDirecției politici de resurse umane în sănătate a Ministerului Sănătății, din B-dul Nicolae Bălcescu , nr. 17-19, sector 1, București.

Acestea vor conține:

1. cerere de înscriere tip, formularul de completat va fi disponibil începând cu data de 16 august 2023 pe pagina web a Ministerului Sănătății.
2. adeverință eliberată de UMF  *Aceasta trebuie să conțină: specializarea, durata stagiului de specializare și perioada în care au efectuat stagiile, aprobarea Ministerului Educației Naționale de înscriere la specializare, forma de specializare - cont propriu valutar, bursier al statului român, bursier al altui stat, precizare întreruperi stagii pregătire dacă este cazul, recunoaștere/echivalare stagii dacă este cazul etc., să precizeze că solicitantul și-a achitat toate taxele școlare pe toată perioada de specializate și nu are datorii față de universitatea respectivă*.
3. copia aprobării Ministerului Educației Naționale de înscriere la specializare.
4. caracterizare emisă de coordonatorul stagiului de specializare  din care să reiasă efectuarea stagiilor de specializare la data susținerii examenului și recomandarea de prezentare la examenul de specialitate.
5. adeverinţă pentru fiecare stagiu de specializare prevăzut în curriculumul specialităţii, cu durată de pregătire și notă.
6. copii ale documentelor de recunoaștere/echivalare stagii aprobate de Ministerul Sănătății, *unde este cazul*
7. copie legalizată a diplomei de medic (licenţă).
8. copie tradusă şi legalizată a diplomei de medic (licenţă), în cazul când aceasta este eliberată de un alt stat
9. copia documentelor de identitate.
10. copia documentelor pentru schimbarea numelui, *acolo unde este cazul.*
11. chitanţa de plata a taxei de examen în valoare de 300 de lei, achitată prin mandat poştal sau prin ordin de plată, pe numele candidatului, în contul **IBAN** nr. **RO36TREZ70020E365000XXXX**, **CUI 4266456**, DTMB (Direcţia de Trezorerie a Municipiului Bucureşti), beneficiar Ministerul Sănătăţii, adresa: str. Cristian Popişteanu, nr. 1-3, sector 1, Bucureşti, cod: 010024. La locul pentru corespondenţă se va menţiona „Taxă examen specialist”.
12. declarația pe proprie răspundere a candidatului, că documentele depuse la dosarul de înscriere în copie, sunt conforme cu originalele deținute.

**Observație: Documentele fotocopiate vor fi certificate pentru conformitate cu originalul de către candidat, prin înscrierea sintagmei „Conform cu originalul”, aplicarea semnăturii proprii și indicarea numelui și a datei, pe fiecare pagină fotocopiată.**

**ooooo 000 ooooo**